18. svibnja u Domovinskom ratu

**Domovinski rat po nadnevcima**: 18. svibnja u Domovinskom ratu.

TRIDESETAK martićevaca, koji su bili u zasjedi na teritoriju BiH, priveli trojicu hrvatskih policajaca koje su uhitili kod Bosanskog Grahova u Knin, priopćeno na konferenciji za novinare u MUP-u BiH u Sarajevu.

KROZ Plaški prodefilirala skupina od tridesetak Plaščana u maskirnim uniformama, naoružanih vojnim oružjem - vodio ih je predsjednik Mjesne zajednice Plaški Nikola Medaković, te od zapovjednika policijske stanice Dušana Latasa zatražio da mu je preda.

RADNICI hrvatske nacionalnosti glinske "Prehrane" žale se na uvrede i prijetnje zbog čega njih pedesetak na dolazi na posao, uključujući i rukovodilaca.

VIJEĆE sigurnosti prihvatilo Rezoluciju broj 753, kojom preporuča Generalnoj skupštini da primi Republiku Hrvatsku u punopravno članstvo UN.

IZ Sarajeva, opsjednutog od "srpskih snaga", "plave kacige" preselile u Beograd, na taj paradoks diskretno upozoravaju francuske novine.

BEOGRAD dosad napustilo 29 od ukupno 79 ambasadora.

ISLAMSKE zemlje za intervenciju UN u BiH.

SRBI vratili raspravu o sukcesiji na početak, a međunarodna zajednica i dalje insistira na dogovoru onih koji se dogovoriti ne mogu, na suglasnosti napadača i napadnutih.

HRVATSKO vijeće obrane HZ Herceg-Bosne ostaje pri stavu da je Vance-Owenov plan temelj odnosa i mira u BiH.

DOK zemlje Zapadnoeuropske unije (WEU) predlažu da se, umjesto Vance-Owenova plana za BiH, izradi novi plan samo za Sarajevo, Rusi nude svoj plan od četiri točke.

FRANCUSKA diplomacija, osobno njen šef Alain Juppe, i dalje vjeruje u "politiku sankcija".

NASTAVLJAJUĆI etničko čišćenje u banjalučkoj regiji, Srbi protjerali 250 Hrvat i Muslimana, a u prelasku prognanika u Hrvatsku tom su prilikom pomogli predstavnici povjerenstva Međunarodnog Crvenog križa.

PILOTI triju UNPROFOR-ovih zrakoplova, koji su trebali sletjeti u Tuzlu, odbili poletjeti iz Zagreba, zbog opasnosti da bosanski Srbi bombardiraju tuzlansku zračnu luku.

SVRHA posjeta Yashusija Akashija Kninu bila je da se tamošnje vodstvo privoli da nastavi razgovore o novom mandatu snaga UN, o povlačenju iz zona razdvajanja i nastavku pregovaračkog procesa, ali Martić je želio razgovarati samo o zapadnoj Slavoniji, izjavio novinarima glasnogovornik UNCRO-a Fred Eckhard.

Vijeće sigurnosti UN donijelo još jednu rezoluciju 994, kojom se osnažuje prethodna Rezolucija 981, kojom je utvrđen novi mandat i novi naziv snaga UN u Hrvatskoj.

**Nakon što su srušili crkvu Mađara u Dalj-planini i aljmašku "Gospu od utočišta" četnici od materijala porušenih svetišta grade svoju kasarnu na Čvorkovom brdu, izjavio aljmaški župnik Ante Markić u Osijeku.**

KONGREGACIJA za evangelizaciju naroda Svete Stolice izrazila u povodu mučeničke smrti svećenika Filipa Lukende i časne sestre Cecilije Grgić duboku sućut banjalučkom biskupu Franji Komarici.

JEDNA osoba poginula a pet teže ili lakše ranjeno od granate koja je u prijepodnevnim satima pala na tržnicu Alipašino polje, izvijestila Informativna služba Prvog korpusa Armije BiH.

U ŽUPI Trn u banjalučkoj općini dignuta u zrak župna crkva sv. Josipa, te zapaljena, priopćeno iz Vikarijata banjalučke biskupije u Zagrebu.

NAKON opsežnih rasprava Predsjednik Federacije BiH Krešimir Zubak i dopredsjednik Ejup Ganić, uz posredovanje Charlsa Tomasa i mene, potpisali su sporazum, kojim će se ubrzati provedba ustroja Federacije BiH, izjavio Michael Steiner na konferenciji za novinare u Mostaru.

MEĐUNARODNI posrednik za bivšu Jugoslaviju David Owen izjavio za BBC kako bi Miloševićevo priznanje BiH bio važan korak u zaustavljanju sukoba u tom području.

GLAVNI odbor vladajuće SDS "Republike Srpske" izabrao novog predsjednika vlade Gojka Kličkovića, koji bi trebao zamijeniti Rajka Kasagića, prenijela agencija Reuter.

## Izvori

* Hrvatski informativni centar *Hrvatski spomenar: 11. svibnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.